**Zápisnica z vyhodnotenia splnenia podmienok účasti – časť 3 Mlieko a mliečne výrobky**

**Číslo spisu:** ID 1320

**Verejný obstarávateľ:** Stredná priemyselná škola Jozefa Murgaša, Hurbanova 6, 978 15 Banská Bystrica

**Predmet zákazky:** Dodávka potravín pre jedáleň Strednej priemyselnej školy Jozefa Murgaša

**Vyhlásené:** vestník verejného obstarávania č. 148/2020 - 15.07.2020, Európsky vestník pod značkou 2020/S 134-328735

**Postup:** nadlimitná zákazka zadávaná postupom verejnej súťaže v zmysle § 66 ZVO

**Typ zákazky:**  zákazka na dodanie tovaru (potraviny)

**Predkladanie ponúk:** 10. 08. 2020, 09:00 hod. elektronicky prostredníctvom komunikačného rozhrania systému Josephine

**Otváranie ponúk:** 10. 08. 2020, 09:15 hod.

**Zoznam členov komisie:**

**Eva Šrámová** člen komisie s právom vyhodnocovať ponuky

**Bc. Beáta Fulnečková** člen komisie s právom vyhodnocovať ponuky

**Mgr. Jana Vašičková** člen komisie s právom vyhodnocovať ponuky

Ponuky boli predložené elektronicky podľa § 49 ods. 1 písm. a) zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“) prostredníctvom komunikačného rozhrania Josephine, spĺňajúceho požiadavky uvedené v § 20 ZVO. Komisia skonštatovala, že uchádzači dodržali určený spôsob komunikácie a bolo možné sprístupniť obsah ich ponúk. Komisia ponuky sprístupnila v poradí, v akom boli predložené.

**V lehote na predkladanie ponúk boli predložené nasledovné ponuky od uchádzačov:**

|  |  |
| --- | --- |
| P.č. | Obchodné meno uchádzača/skupiny dodávateľov |
| 1. | INMEDIA, s.r.o., Námestie SNP 11, 960 01 Zvolen, IČO: 36019208 – úspešný uchádzač |

**Vyhodnotenie splnenia podmienok účasti uchádzača, ktorý sa umiestnil na prvom mieste v poradí z hľadiska plnenia kritérií – najnižšia cena:**

INMEDIA, s.r.o., Námestie SNP 11, 960 01 Zvolen, IČO: 36019208

***Komisia konštatuje, že uchádzač je zapísaný v zozname hospodárskych subjektov pod registračným číslom 2019/9-PO-C7733 s platnosťou zápisu do 26.09.2022. Uchádzač týmto zápisom preukázal splnenie podmienok účasti podľa § 32 ods. 1 ZVO v rozsahu skutočností zapísaných v zozname hospodárskych subjektov. Na preukázanie splnenia podmienok účasti podľa § 32 ods. 1 predložil čestné vyhlásenie o zápise do záznamu hospodárskych subjektov.***

***Komisia ďalej konštatuje, že nevie preukázať, či sa uchádzač:***

***- dopustil v predchádzajúcich troch rokoch od vyhlásenia alebo preukázateľného začatia tohto verejného obstarávania závažného porušenia povinností v oblasti ochrany životného prostredia, sociálneho práva alebo pracovného práva podľa osobitných predpisov, za ktoré mu bola právoplatne uložená sankcia,***

***- dopustil v predchádzajúcich troch rokoch od vyhlásenia alebo preukázateľného začatia tohto verejného obstarávania závažného porušenia profesijných povinností.***

***Komisia tak konštatuje, že uchádzač preukázal, že spĺňa podmienky účasti podľa § 32 ods. 1 ZVO v plnom rozsahu pre obe časti predmetu zákazky.***

***Komisia overovala splnenie podmienky účasti podľa § 34 ods. 1 písm. a) ZVO. Uchádzač predložil zoznam dodávok tovaru podľa požiadaviek uvedených v súťažných podkladoch – v hodnote prevyšujúcej predpokladanú hodnotu zákazky.***

***Komisia konštatuje, že uchádzač predmetnými dokladmi preukázal, že spĺňa podmienku účasti podľa § 34 ods. 1 písm. a) ZVO tak, ako ju verejný obstarávateľ zadefinoval vo vzťahu k tomuto verejnému obstarávaniu, keďže sa jedná o dodanie tovaru (potraviny) a hodnota minimálne jednej zákazky bola rovnaká alebo vyššia ako predpokladaná hodnota zákazky pre časť, na ktorú predkladá ponuku.***

***Komisia konštatuje, že uchádzač, ktorý sa po vyhodnotení ponúk na základe kritérií umiestnil na prvom mieste v poradí, splnil všetky podmienky účasti ako aj požiadavky na predmet zákazky a stal sa úspešným uchádzačom.***

***Komisia konštatuje, že uchádzač, ktorý sa po vyhodnotení ponúk na základe kritérií umiestnil na prvom mieste v poradí, splnil všetky podmienky účasti ako aj požiadavky na predmet zákazky a stal sa úspešným uchádzačom.***

Členovia komisie prehlasujú, že s obsahom zápisnice v plnej miere súhlasia.

V Banskej Bystrici, dňa 26.08.2020

Členovia komisie s právom vyhodnocovať ponuky:

Eva Šrámová (potvrdené elektronicky)

Bc. Beáta Fulnečková (potvrdené elektronicky)

 Mgr. Jana Vašičková (potvrdené elektronicky)